John, brenin Lloegr

Brenin Lloegr o 6 Ebrill 1199 tan ei farwolaeth oedd John (24 Rhagfyr 1166 – 18/19 Hydref 1216). Ganwyd yn Rhydychen, yn bumed mab (a'r ieuengaf) i Harri II, brenin Lloegr, a'i wraig Eleanor o Aquitaine.

Cafodd ei yrru gan ei dad i Iwerddon yn 1185 ond bu rhaid i Harri ei alw'n ôl am fod cwynion am ei ymddygiad yno.

Cafodd ei goroni'n frenin Lloegr yn Abaty Westminster ar 27 Mai 1199. Yn 1189 priododd ag Isabella o Gaerloyw, merch ac etifedd William Fitz Robert, Ail Iarll Caerloyw.  Nid oedd iddynt blant ac fe gawsant ysgariad tua'r adeg y daeth John ar yr orsedd. Ailbriododd John ag Isabella d'Angoulême a oedd ugain mlynedd yn iau nag ef, ar 24 Awst 1200.

Gorfodwyd ef i lofnodi'r Siarter Fawr (Magna Carta) gan y barwniaid a'r eglwys ar 15 Mehefin 1215.

Priododd ei ferch Siwan â'r tywysog Llywelyn Fawr.

Bu farw yn Newark, 19 Hydref 1216.

Plant
Gyda'i wraig Isabella d'Angoulême
 Harri III, brenin Lloegr (1207–1272), brenin Lloegr 1216–1272
 Rhisiart, 1af Iarll Cernyw (1209–1272)
 Joan o Loegr (1210–1238), gwraig Alexander II, brenin yr Alban
 Isabella Plantagenet (1214–1241), gwraig Ffrederic II, Ymerawdwr Glân Rhufeinig.
 Elinor (1215–1275), gwraig Simon de Montfort a mam Elinor de Montfort

Categori:Brenhinoedd a breninesau Lloegr
Categori:Genedigaethau 1166
Categori:Marwolaethau 1216
Categori:Teyrnoedd y 12fed ganrif
Categori:Teyrnoedd y 13eg ganrif